2004/177/EY: Komission päätös, tehty 20 päivänä helmikuuta 2004, Kreikassa vuonna 2004 pidettäviin olympialaisiin tai paralympialaisiin osallistuvien rekisteröityjen hevosten tilapäisestä tuonnista (ETA:n kannalta merkityksellinen teksti) (tiedoksiannettu numerolla K(2004) 499)



Virallinen lehti nro L 055 , 24/02/2004 s. 0064 - 0065



Komission päätös, tehty 20 päivänä helmikuuta 2004, Kreikassa vuonna 2004 pidettäviin olympialaisiin tai paralympialaisiin osallistuvien rekisteröityjen hevosten tilapäisestä tuonnista (tiedoksiannettu numerolla K(2004) 499) (ETA:n kannalta merkityksellinen teksti) (2004/177/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä kesäkuuta 1990 annetun neuvoston direktiivin 90/426/ETY(1) ja erityisesti sen 19 artiklan ii kohdan, sekä katsoo seuraavaa: (1) Eläinten terveyttä koskevista vaatimuksista ja eläinlääkärintodistuksista rekisteröityjen hevosten tilapäisessä tuonnissa 10 päivänä huhtikuuta 1992 tehdyn komission päätöksen 92/260/ETY(2) ja eläinten terveyttä koskevista vaatimuksista ja eläinlääkärintodistuksista rekisteröityjen hevosten sekä jalostukseen ja kasvatukseen tarkoitettujen hevosten tuonnissa 5 päivänä helmikuuta 1993 tehdyn komission päätöksen 93/197/ETY(3) mukaisesti on annettava takeet sen varmistamiseksi, etteivät kuohimattomat, yli 180 päivän ikäiset urospuoliset hevoset aiheuta hevoseläinten virusarteriitin leviämisen vaaraa. (2) Ateenassa Kreikassa vuoden 2004 elokuussa järjestettäviin olympialaisiin osallistuvat rekisteröidyt hevoset ovat Kreikan toimivaltaisten viranomaisten ja järjestävän Fédération Equestre Internationale -liiton (FEI) eläinlääkinnällisessä valvonnassa. (3) Ateenassa Kreikassa vuoden 2004 syyskuussa järjestettäviin XII paralympialaisiin osallistuvat rekisteröidyt hevoset ovat Kreikan toimivaltaisten viranomaisten eläinlääkinnällisessä valvonnassa. (4) Eräät urospuoliset hevoset, jotka on kelpuutettu osallistumaan näihin korkean tason hevosurheilutapahtumiin, eivät välttämättä täytä päätöksessä 92/260/ETY tai päätöksessä 93/197/ETY vahvistettuja hevoseläinten virusarteriittia koskevia vaatimuksia. (5) Tämän vuoksi olisi poikettava näistä vaatimuksista näitä urheilutapahtumia varten tilapäisesti hyväksyttävien tai tuotavien hevosten osalta. Poikkeuksessa olisi mainittava edellytykset, joilla estetään hevoseläinten virusarteriitin leviämisen vaara. (6) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Poiketen siitä, mitä päätöksessä 92/260/ETY säädetään, jäsenvaltioiden on sallittava kuohimattomien urospuolisten rekisteröityjen hevosten tilapäinen tuonti Ateenassa Kreikassa vuoden elokuussa 2004 järjestettäviin hevosurheilulajien olympialaisiin ja syyskuussa 2004 järjestettäviin hevosurheilulajien paralympialaisiin osallistumista varten vaatimatta kyseisessä päätöksessä edellytettyjä takeita hevoseläinten virusarteriitin varalta edellyttäen, että 2 kohdassa vahvistetut vaatimukset täyttyvät. 2. Päätöksen 92/260/ETY liitteen II mukaisesti laaditun eläinten terveystodistuksen on täytettävä seuraavat vaatimukset: a) Todistuksen allekirjoittava virkaeläinlääkäri yliviivaa todistuksissa A, B, C, D ja E olevan III jakson e kohdan v alakohdan sekä F todistuksessa olevan III jakson f kohdan v alakohdan, joka koskee hevoseläinten virusarteriittia. b) Todistuksiin lisätään seuraava ilmaisu: "Komission päätöksen 2004/177/EY(4) mukaisesti hyväksytty rekisteröity hevonen." c) Todistuksiin liitettävään ilmoitukseen lisätään seuraava ilmaisu: "Hevonen, josta tämä todistus on annettu, on tarkoitettu osallistumaan hevosurheilulajien olympialaisiin/paralympialaisiin (tarpeeton yliviivataan), eikä sitä käytetä jalostukseen eikä siemennesteen keruuseen sen oleskellessa Euroopan unionin jäsenvaltiossa. Järjestelyt hevosen kuljettamiseksi pois Euroopan unionista viipymättä hevosurheilulajien olympialaisten/paralympialaisten (tarpeeton yliviivataan) päättymisen jälkeen on toteutettu. Suunnitellun Euroopan unionista viennin päivä ja paikka:..." 2 artikla 1. Poiketen siitä, mitä päätöksessä 93/197/ETY säädetään, jäsenvaltioiden on sallittava kuohimattomien urospuolisten rekisteröityjen hevosten tilapäinen tuonti Falklandinsaarilta, Kirgisistanista sekä Saint-Pierre ja Miquelonista Ateenassa Kreikassa vuoden elokuussa 2004 järjestettäviin hevosurheilulajien olympialaisiin ja syyskuussa 2004 järjestettäviin hevosurheilulajien paralympialaisiin osallistumista varten vaatimatta kyseisessä päätöksessä edellytettyjä takeita hevoseläinten virusarteriitin varalta edellyttäen, että 2 kohdassa vahvistetut vaatimukset täyttyvät. 2. Päätöksen 93/197/ETY liitteen II mukaisesti laaditun eläinten terveystodistuksen on täytettävä seuraavat vaatimukset: a) Todistuksen allekirjoittava virkaeläinlääkäri yliviivaa todistuksissa A, B, ja G olevan III jakson e kohdan v alakohdan, joka koskee hevoseläinten virusarteriittia. b) Todistuksiin lisätään seuraava ilmaisu: "Komission päätöksen 2004/177/EY(5) mukaisesti hyväksytty rekisteröity hevonen." c) Todistuksiin liitettävään ilmoitukseen lisätään seuraava ilmaisu: "Hevonen, josta tämä todistus on annettu, on tarkoitettu osallistumaan hevosurheilun olympialaisiin/paralympialaisiin (tarpeeton yliviivataan), eikä sitä käytetä jalostukseen eikä siemennesteen keruuseen sen oleskellessa Euroopan unionin jäsenvaltiossa. Järjestelyt hevosen kuljettamiseksi pois Euroopan unionista viipymättä hevosurheilun olympialaisten/paralympialaisten (tarpeeton yliviivataan) päättymisen jälkeen on toteutettu. Suunnitellun Euroopan unionista viennin päivä ja paikka:..." 3 artikla Tämä päätös on osoitettu kaikille jäsenvaltioille. Tehty Brysselissä 20 päivänä helmikuuta 2004. Komission puolesta David Byrne Komission jäsen (1) EYVL L 224, 18.8.1990, s. 42. Direktiivi sellaisena kuin se on viimeksi muutettuna asetuksella (EY) N:o 806/2003 (EUVL L 122, 16.5.2003, s. 1). (2) EYVL L 130, 15.5.1992, s. 67. Päätös sellaisena kuin se on viimeksi muutettuna päätöksellä 2004/117/EY (EYVL L 36, 7.2.2004, s. 20). (3) EYVL L 86, 6.4.1993, s. 16. Päätös sellaisena kuin se on viimeksi muutettuna päätöksellä 2004/117/EY (EYVL L 36, 7.2.2004, s. 20). (4) EUVL L 55, 24.2.2004, s. 64. (5) EUVL L 55, 24.2.2004, s. 64.